Diari Oficial de la Generalitat Valenciana


Sumari del DOGV 5660, del 14-12-2007 (2007/15635)

RESOLUCIÓ d'11 de desembre de 2007, del conseller d'Immigració i Ciutadania, per la qual es concedix la huitena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2007.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15413


Data del document
:   11-12-2007

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * jove
    * associació
    * distinció honorífica
    * societat sense fins de lucre
    * premi cultural

RESOLUCIÓ d'11 de desembre de 2007, del conseller d'Immigració i Ciutadania, per la qual es concedix la huitena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2007. [2007/15541]  
El Decret 54/2000, de 25 d'abril, del Govern Valencià (DOGV núm. 3739, de 28 d'abril de 2000) va crear el Premi Generalitat Valenciana - Mariano Martínez: Joventut Valenciana a l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de Centres Valencians a l'Exterior, que hagen destacat per la seua tasca a favor de la participació de la joventut en el funcionament intern i en les activitats dels centres valencians a l'exterior, com també per la seua aportació a l'articulació de les relacions intergeneracionals dins d'estos.  
Per Resolució de 4 d'octubre de 2007, del conseller d'Immigració i Ciutadania, es va convocar la huitena edició del premi, corresponent a l'any 2007. En compliment d'esta i d'acord amb la proposta efectuada pel jurat, una vegada rebudes i estudiades totes les propostes presentades pels centres valencians a l'exterior, resolc:  
Primer  
Concedir el Premi Generalitat Valenciana - Mariano Martínez: Joventut Valenciana a l'Exterior, als següents destinataris:  
- Al grup juvenil de l'Associació Comunitat Valenciana de Montevideo, per la seua voluntat i interés de participar en el nombre més gran d'activitats, presentant una mostra tangible i concreta de la implicació i treball directe dels jóvens en la difusió de la cultura valenciana.   
- A la secció juvenil del Centre Social Valencià de San Román (Argentina), per l'interés cultural que suposa la publicació de "El Valencianito", que permet la difusió de la realitat social i cultural de la Comunitat Valenciana a Argentina.  
Segon  
L'assignació econòmica del Premi serà de 1.500 euros per al grup juvenil de l'Associació Comunitat Valenciana de Montevideo i de 1.500 euros per a la secció juvenil del Centre Social Valencià de San Román, que es faran efectives d'acord amb els articles 4 i 5 de la Resolució de 4 d'octubre de 2007, del conseller d'Immigració i Ciutadania de la Generalitat Valenciana, per la qual es convoca este premi.  
Tercer  
Contra esta resolució, que posa fi a la via administrativa, es pot interposar recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, del règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, o bé recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que s'utilitze qualsevol altra via que es considere oportuna.  
València, 11 de desembre de 2007.- El conseller d'Immigració i Ciutadania: Rafael Blasco Castany.